Lake Louise

Lake Louise er en innsjø og et tettsted i Banff nasjonalpark i den canadiske provinsen Alberta.

Innsjøens unike smaragdgrønne farge kommer av finmalte steinpartikler som fraktes med smeltevannet fra isbreene som omgir sjøen. Området er meget populært for fritidsaktiviteter som vandring, fjellklatring og alpin skiidrett. Innsjøen ligger på 1536 moh.  

Lake Louise er oppkalt etter prinsesse Louise Caroline Alberta (1848–1939), dronning Victorias fjerde datter, som var gift med John Campbell, Canadas generalguvernør fra 1878 til 1883. Provinsen Alberta er også oppkalt etter prinsesse Louise.

Tettstedet Lake Louise ligger ved Trans-Canada Highway, 180 kilometer vest for Calgary. Fra Lake Louise er det utsikt mot mange snedekte fjelltopper, som Mount Temple (3543 m), Mount Whyte (2983 m) og Mount Niblock (2976 m). 

Østbredden av innsjøen domineres av Chateau Lake Louise, et luksuriøst feriehotell som ble bygget tidlig på 1900-tallet av Canadian Pacific Railway. 

 Billedgalleri 

 Eksterne lenker 

 Parks Canada – Banff National Park

Kategori:Albertas geografi
Louise
Kategori:Vintersportssteder i Canada

sv:Lake Louise